Keiteleen perusopetuksen laatutyö 1.8.2012 alkaen
Keiteleen kunnassa on vain yksi koulu, Nilakan yhtenäiskoulu, joka toimii lähikouluna kaikille Keiteleen kunnan lapsille. 
Laaturyhmä: Nilakan yhtenäiskoulun johtotiimi ja sivistyslautakunnan edustaja
Laadun kehittäminen perustuu vuosittaiseen suunnitelmaan liitettyihin kehittämiskortteihin, jotka on otettu käyttöön kehittävän arvioinnin suunnitelman yhteydessä 13.9.2001. 
Koulun toiminta arvioidaan laatukriteerien perusteella valtuustokauden lopussa tai tarvittaessa arviointia voidaan tehdä myös valtuustokauden aikana. Arviointi suoritetaan itsearviointina koulun ja sivistyslautakunnan toimesta, mutta tarvittaessa siihen voivat osallistua oppilaat, vanhemmat ja muut päättäjät. Arviointia voidaan myös ulkoistaa.  (Kuvio 1. )
Arvioinnin perusteella valitaan kehittämiskohteet, joista tehdään kehittämiskortit vuosittaiseen suunnitelmaan. Kehittämiskohteista kumpuavia hankkeita tai muita tavoitteita kirjataan vuosittain talousarvioon.  Kehittämiskorttien tavoitteita ja toimenpiteitä arvioidaan sekä toimintaa kehitetään valtuustokauden ajan. Valtuustokauden lopussa arvioidaan koulun toimintaa laatukriteerien valossa ja valitaan uudet kehittämiskohteet. 
Vuosittaisen suunnitelma kehittämiskorttien käyttäminen laatutyön työkaluna on perusteltua koska:
•	Nilakan yhtenäiskoulussa opetushenkilöstö osallistuu kokonaisuudessaan vuosittaisen suunnitelman tekemiseen ja arviointiin mikä parantaa osallisuutta ja sitoutumista
•	Laatutyöstä ei tule erillistä prosessia vaan se sisältyy pakolliseen vuosittain tehtävään asiakirjaan
•	Vuosittaisen suunnitelman osa-alueet ovat jaettu vastuu tiimeille, joiden johtajat muodostavat johtotiimin rehtorin ja vararehtorin lisäksi
•	Sivistyslautakunta hyväksyy vuosittaisen suunnitelman lukuvuoden alussa ja suunnitelman arviointi tulee lautakunnalle tiedoksi lukuvuoden lopussa. 
Koulun toiminnan lähtötilanteen arvioinnin on tehnyt rehtori kevään 2012 aikana. Ensimmäisiksi kehittämiskohteiksi ovat nousseet:
•	Koulupsykologi palvelujen saaminen
•	kestävän kehityksen huomioiminen koulun toiminnassa
•	henkilöstön osaamisen lisääminen
o	arviointiosaamisen kehittäminen
o	heterogeenisten opetusryhmien kohtaamisvalmiudet
o	 ammatillinen OPS työ
o	
•	valinnaisuuden ja kieliohjelman turvaaminen 
•	oppilaiden ja kotien osallisuuden lisääminen koulun toiminnassa
•	Tilojen joustavuuden lisääminen
Näistä kehittämiskohteista muodostetut kehittämiskortit sivistyslautakunta hyväksyy vuosittaisen suunnitelman 2012-2013 yhteydessä. 

KUVIO 1. 

Rehtorin tekemä lähtöanalyysi 31.7.2012. NYK arviointi laatukriteerien näkökulmista
Kehittämiskohteiden valinta => kehittämiskortit

Vuosittaisen suunnitelman kehittämiskortit
TA tavoitteet
NYK toiminnan arvioiminen laatukriteerien näkökulmasta
Kehittämiskohteiden valinta=> Kehittämiskortit

Vuosittaisen suunnitelman kehittämiskortit
TA tavoitteet

Vuosittaisen suunnitelman kehittämiskortit
TA tavoitteet

Vuosittaisen suunnitelman kehittämiskortit
TA tavoitteet